Taqbaylit di tmedyazt yecna Yidir i laεwayed , imi yettwali d akken d nutenti i d lsas n teqbaylit i d-ǧǧan imezwura d nutni i dyeskanayen udem n tmetti taqbaylit . Yidir ɣas ulamma yewwi-d amaynut yid-s maca tuɣalin ɣer laṣel d ayen i yeṭṭef d lsas n ccna-is , imi di tezlitin-agi “Ssendu” , “Azuzen” , “ Aserqes” , “At zik” anda i d-yewwi ɣef twizi, tyerza d userwet ; ad naf yesemres isefra iqburen i d-tt-awin medden di tegnatin yemxallafen , i yellan di tsekla tamensayt , yettuneḥsaben d afukal ara aɣ-yawin ɣer tugna n teqbaylit i d-yemmalen ; aẓar, laṣel, tutlayt, leɛwayed.